యోగరాజ్ శర్మ

**యోగరాజ్ శర్మ** భారతీయ నేత్ర వైద్యుడు, న్యూ ఢిల్లీ లోని ఆల్ ఇండియా ఇన్స్టిట్యూట్ ఆఫ్ మెడికల్ సైన్సెస్ (AIIMS) లోని డాక్టర్ రాజేంద్ర ప్రసాద్ సెంటర్ ఫర్ ఆప్తల్మిక్ సైన్సెస్ మాజీ అధినేత. అంధత్వ నియంత్రణ కోసం భారతదేశం చేపట్టిన జాతీయ కార్యక్రమానికి ఇది అత్యున్నత సంస్థ. *డయాబెటిక్ రెటినోపతి గ్రూప్ నివారణ, నియంత్రణపై టాస్క్ ఫోర్స్‌కు* ఛైర్మనుగా, భారత ప్రభుత్వ ఆరోగ్య, కుటుంబ సంక్షేమ మంత్రిత్వ శాఖ పరిధిలోని రెటినోపతీ ఆఫ్ ప్రీమెచ్యూరిటీ నుండి అంధత్వం నివారణపై జాతీయ టాస్క్ ఫోర్స్ కో-ఛైర్మనుగా ఉన్నారు. భారతదేశ ఆరోగ్య, కుటుంబ సంక్షేమ మంత్రిత్వ శాఖకు సలహాదారు. శర్మను 2015లో భారత ప్రభుత్వం నాలుగో అత్యున్నత పౌర పురస్కారం పద్మశ్రీతో సత్కరించింది.

2005లో, ఆక్టా ఆప్తాల్మోలాజికా స్కాండినేవికాలో "పార్స్ ప్లానా విట్రెక్టోమీ వర్సెస్ స్క్లెరల్ బక్లింగ్ ఇన్ రెగ్మాటోజెనస్ రెటినల్ డిటాచ్మెంట్" పై యోగ్ రాజ్ శర్మ వ్యాసం ప్రచురించాడు. 2021 నవంబరులో అమెరికన్ సొసైటీ ఆఫ్ రెటీనా స్పెషలిస్ట్స్, గత 121 సంవత్సరాలలో రెటినల్‌ డిటాచ్మెంట్ మేనేజ్మెంట్ పైన వచ్చిన టాప్ 100 ప్రచురణల్లో ఇది ఒకటి అని పేర్కొంది. ఈ మొదటి వంద ప్రచురణలను, కేవలం పందొమ్మిది దేశాలు మాత్రమే పాల్గొన్నాయి. సహకరించిన దేశాలలో మూడు ఆసియా దేశాలు కాగా, భారతదేశం నుండి ఇది ఒక్కటే. డాక్టర్ శర్మ దీనిని 'తన కెరీర్లో అతిపెద్ద విజయం' అని 2021 డిసెంబర్లో జమ్మూలోని డైలీ ఎక్సెల్సియర్లో ప్రచురించిన ఒక వ్యాసంలో పేర్కొన్నాడు. 

## జీవితచరిత్ర
యోగరాజ్ శర్మ జమ్మూ కాశ్మీర్లోని జమ్మూలో జన్మించాడు. తన పాఠశాల విద్యను జమ్మూలోని ప్రభుత్వ శ్రీ రణబీర్ మోడల్ హయ్యర్ సెకండరీ స్కూల్ పూర్తి చేశాడు. 1974 లో కోల్కతా విశ్వవిద్యాలయం నుండి వైద్యశాస్త్రంలో పట్టభద్రుడయ్యాడు. చండీగఢ్ లోని పోస్ట్ గ్రాడ్యుయేట్ ఇన్స్టిట్యూట్ ఆఫ్ మెడికల్ ఎడ్యుకేషన్ అండ్ రీసెర్చ్, (పిజిఐఎంఇఆర్) నుండి మాస్టర్స్ డిగ్రీ పొందాడు. అక్కడే ఒక సంవత్సరం పాటు తన సీనియర్ రెసిడెన్సీ చేశాడు. ఉన్నత విద్య కోసం 1979 లో అమెరికా వెళ్లాడు. 1979 లో విదేశీ వైద్య పట్టభద్రుల విద్యా సంఘం (ECFMG) నుండి పట్టా పొందాడు. 1982 వరకు యేల్ విశ్వవిద్యాలయం స్కూల్ ఆఫ్ మెడిసిన్‌లో నేత్ర శాస్త్రం, దృశ్య శాస్త్రాల అధ్యాపకుడిగా చేసాడు. తదుపరి నియామకం బాల్టిమోర్ లోని యూనివర్శిటీ ఆఫ్ మేరీల్యాండ్ హాస్పిటల్ అధ్యాపక సభ్యుడిగా. అక్కడ అతను 1984 వరకు ఉన్నాడు. భారతదేశానికి తిరిగి వచ్చి, 1985 లో ఇండియన్ కౌన్సిల్ ఆఫ్ మెడికల్ రీసెర్చ్ అసిస్టెంట్ డైరెక్టర్ పదవి చేపట్టాడు. 1986లో ఎయిమ్స్ డాక్టర్ ఆర్. పి. సెంటర్ విట్రియో-రెటినా యూనిట్లో చేరి 2002లో విఆర్ సర్జరీ ప్రొఫెసర్ అయ్యారు.

శర్మ డాక్టర్ ఆర్. పి. సెంటర్ ఫర్ ఆప్తాల్మిక్ సైన్సెస్ కు 2012 నుండి అధిపతిగా ఉన్నాడు. 1992 నుండి యునైటెడ్ అరబ్ ఎమిరేట్స్ విశ్వవిద్యాలయం లోని మెడిసిన్ అండ్ హెల్త్ సైన్సెస్ ఫ్యాకల్టీలో ప్రొఫెసర్ పదవిని నిర్వహించాడు. ఈ విశ్వవిద్యాలయంలో నియమించబడిన మొదటి నేత్ర వైద్యుడతడు. డయాబెటిక్ రెటినోపతి గ్రూప్ యొక్క నివారణ, నియంత్రణపై టాస్క్ ఫోర్స్‌కు ఛైర్మనుగా, నేషనల్ టాస్క్ ఫోర్స్ ఆన్ ప్రివెన్షన్ ఆఫ్ బ్లైండ్నెస్ ఫ్రమ్ రెటినోపతీ ఆఫ్ ప్రీమెచ్యురిటీకి సహ-ఛైర్మనుగా రెండు భారత ప్రభుత్వ కార్యక్రమాలకు ఆయన నాయకత్వం వహిస్తున్నాడు. ఆయన ఆరోగ్య, కుటుంబ సంక్షేమ మంత్రిత్వ శాఖ సలహాదారుగా, ప్రపంచ ఆరోగ్య సంస్థ చెందిన *సౌత్ ఈస్ట్ ఆసియా సెంటర్ ఫర్ ఆప్తాల్మాలజీ* డైరెక్టర్గా కూడా పనిచేస్తున్నాడు.

## వారసత్వం, విజయాలు
విట్రియో-రెటినల్ శస్త్రచికిత్సలో అనేక ఆవిష్కరణలను ప్రవేశపెట్టిన శర్మ, భారతదేశంలో, విదేశాలలో ఈ ప్రక్రియలో చాలా మంది నిపుణులకు శిక్షణ ఇచ్చాడు. 20,000 శస్త్రచికిత్సలు చేసాడు. జాతీయ, అంతర్జాతీయ పీర్ రివ్యూడ్ జర్నళ్ళలో 193 వైద్య పత్రాలను ప్రచురించాడు. అతని రీసెర్చ్‌గేట్ స్కోరు 34.86. ఆన్లైన్ రిపోజిటరీ ప్రచురణలలో అతను అగ్ర 8 శాతంలో ఉంటాడు. అతని సైటేషన్ ఇండెక్స్ 1000 పైన ఉంది. అతను పదకొండు పుస్తకాలను రచించాడు. ఇతర రచయితలు ప్రచురించిన పుస్తకాలలో 46 అధ్యాయాలు అందించాడు. ది *ఇయర్ బుక్ ఆఫ్ ఆప్తాల్మాలజీ* లో శర్మ రాసినవి 2 అధ్యాయాలు, నాలుగు సారాంశాలు ఉన్నాయి. భారతదేశంలో నిర్వహించిన అనేక క్లినికల్ ట్రయళ్ళలో కూడా అతను పాల్గొన్నాడు.

శర్మ 229 జాతీయ అంతర్జాతీయ సమావేశాలలో కళ్లకు కాంతి, ఆక్సిజన్ విషపూరితతపై జరిగిన మొదటి అంతర్జాతీయ సమావేశంతో సహా పత్రాలను సమర్పించాడు. అమెరికన్ అకాడమీ ఆఫ్ ఆప్తాల్మాలజీలో శాస్త్రీయ ప్రదర్శనను ప్రదర్శించారు. 2006, 2009లో శాన్ఫ్రాన్సిస్కోలో జరిగిన అమెరికన్ అకాడమీ ఆఫ్ ఆప్తాల్మాలజీ వార్షిక సమావేశంలో ఆహ్వానిత అతిథి వక్తగా వ్యవహరించారు. అక్కడ ఆయన మినిమల్లీ ఇన్వేసివ్ విట్రియస్ సర్జరీ: స్యూచర్ లెస్ 20,23 అండ్ 25 గేజ్ సిస్టమ్, *సిలికాన్ ఆయిల్* ఇన్ *విట్రియో-రెటినల్ సర్జరీ అండ్* *వైడ్ యాంగిల్ విట్రియస్ సర్జరీ* అనే ఉపన్యాసాలు ఇచ్చాడు. అమెరికన్ జర్నల్ ఆఫ్ ఆప్తాల్మాలజీ, ఇండియన్ జర్నల్ ఆఫ్ ఒపథాల్మాలాజీ, బ్రిటిష్ జర్నల్ ఆఫ్ మెడికల్ గ్రూప్స్, బ్రిటిష్ జర్నర్ ఆఫ్ ఆప్తాల్మెలజీ, పీడియాట్రిక్ ఆప్తాల్మోలజీ, స్ట్రాబిస్మస్ 2010 వంటి అనేక అంతర్జాతీయ శాస్త్రీయ పత్రిక,లు ప్రచురణలకు ఆయన పీర్ రివ్యూవరుగా ఉన్నాడు. జేపీస్ వీడియో అట్లాస్ ఆఫ్ విట్రియో-రెటినల్ సర్జరీకి (12 DVD రోమ్స్తో) చీఫ్ ఎడిటరుగా పనిచేసాడు.

## పదవులు, పురస్కారాలు
అమెరికన్ అకాడమీ ఆఫ్ ఆప్తాల్మాలజీ, ఆల్ ఇండియా ఆప్తాల్మోలాజికల్ సొసైటీ, ఢిల్లీ ఆప్తాల్మోలోజికల్ సొసైటీ, నేషనల్ సొసైటీ ఫర్ ది ప్రివెన్షన్ ఆఫ్ బ్లైండ్నెస్, ఓక్యులర్ ట్రామా సొసైటీ ఆఫ్ ఇండియా, గ్లాకోమా సొసైటీ ఆఫ్ ఇండియా, విట్రియో-రెటినల్ సొసైటీ ఆఫ్ ఇండియాలో జీవితకాల సభ్యుడు. అతను న్యూయార్క్ అకాడమీ ఆఫ్ సైన్సెస్, ఎయిమ్స్ ఆప్తల్మిక్ రీసెర్చ్ అసోసియేషన్, AAO ఇంటర్నేషనల్ ఫ్యాకల్టీ రిజిస్ట్రీ, AAO ఐ కేర్ వాలంటీర్ రిజిస్ట్రీలో సభ్యుడు కూడా. మార్క్విస్ హూ'స్ హూ ఇన్ మెడిసిన్ అండ్ హెల్త్కేర్ దాని 2002-13 సంచికల్లో అతని పేరును చేర్చింది.

అమెరికన్ అకాడమీ ఆఫ్ ఆప్తాల్మాలజీ నుండి శర్మ, 2008లో *ఫ్రంట్ రో సర్జికల్ వీడియో అవార్డు,* 2009లో అకాడెమిక్ అచీవ్మెంట్ అవార్డును అందుకున్నాడు. భారత ప్రభుత్వం ఆయనకు 2015లో పద్మశ్రీ పౌర పురస్కారం అందించింది.

## ఇవి కూడా చూడండి

## మూలాలు

వర్గం:1950 జననాలు
వర్గం:జమ్మూ కాశ్మీరు వ్యక్తులు
వర్గం:జీవిస్తున్న ప్రజలు